Финале УЕФА Лиге шампиона 2003.
Финале УЕФА Лиге шампиона 2003. је била фудбалска утакмица одиграна на Олд Трафорд стадиону у Манчестеру, Енглеска, 28. маја 2003, која је одлучивала о томе који ће фудбалски клуб победити у такмичењу Лиге шампиона за сезону 2002/03. Утакмица је одиграна између два италијанска клуба Милана и Јувентуса. Меч је ушао у историју као прво финале у којем су играла два италијанска клуба. Такође је тек друго финале у историји између два тима из исте земље, прво је шпанско финале из 2000. Милан је освојио титулу после пенала, након што је утакмица завршена у регуларном току 0–0. То је била Миланова шеста титула Лиге шампиона.